וְלֹא הָיָה לִי זְמַן.; כָּעֵת בָּרוּר; שֶׁלֹּא הָיָה לִי זְמַן.; מַחֲצִית חַיַּי.; מֻתָּר כָּעֵת; לְהַחֲרִישׁ.; צִלִּי הוֹלֵךְ וּמִתְאָרֵךְ; עִם פֶּסַע הַחַמָּה.; אֲנִי הָאִישׁ; שֶׁלֹּא הָיָה לוֹ זְמַן.; וְלֹא הָיָה לִי זְמַן; לִצְמֹחַ לְאִטִּי אִילָן; שֶׁל מַחֲשָׁבוֹת לְאַט.; דּוֹמֶה לְמַשֶּׁהוּ מוּבָן; יוֹתֵר,; פָּחוֹת מִקְרִי וּמְצֹרָף; מִצְּעָקוֹת,; מִסְּעֻדּוֹת-עֲרַאי בַּעֲמִידָה.; חַיַּי עָבְרוּ בֵּין עִתּוֹנִים לְעִתּוֹנִים.; נְשִׁימָתִי הָיְתָה קְטוּעַת; רִיצָה לְמֶרְחַקִּים קְצָרִים – ; לְמַעַן הַשֵּׁם!; וְלֹא הָיָה לִי זְמַן; לְהִתְכַּסּוֹת אֵזוֹב; אוֹ חֲלֻדָּה; וּלְגַלְגֵּל; לֵדָה-קְבוּרָה-לֵדָה-; לְהִשְׁתַּיֵּךְ לְזִכְרוֹנוֹת; אוֹ לְהַצְהִיב; דַּפִּים-דַּפִּים בַּסֵּפֶר הַכָּבֵד,; לִהְיוֹת מוּבָן.; וַדָּאִי.; אוֹבֵד.; זוֹכֶה בִּיְרֻשָּׁה.; בֵּינִי וּבֵין אָבִי – הַיָּם.; וְהַמִּפְקָד הָיָה מָלֵא.; אֲנָשִׁים דִּבְּרוּ בְּגוּף-רִאשׁוֹן-רַבִּים.; יְמֵי יַחְדָּו,; בְּתֹם הַמַּסָּעוֹת.; יָרֵחַ מְאֻבָּן עַל הַשָּׂדֶה.; שָׁכֵן פּוֹנֶה וּמַעֲבִיר, שָׁחֹר,; 